如果有某一個會重複出現嘅 input 會引致個系統出現同一個規律嘅活動（同一個組合嘅細胞同時啟動）噉喺海伯定律之下嗰個規律所涉及嘅神經細胞彼此之間會變到有愈嚟愈緊密嘅連繫（彼此之間嘅突觸愈嚟愈強）－個規律入面嘅細胞會愈嚟愈傾向啟動個規律入面嘅其他細胞，同時會愈嚟愈傾向關閉個規律外面嘅細胞，最後形成一個特定組合嘅細胞，組合內嗰柞細胞彼此之間連繫強。